**OBAVIJEST O UTVRĐIVANJU PSIHOFIZIČKOG STANJA DJECE ZA UPIS U PRVI RAZRED**

**U ŠKOLSKOJ GODINI 2023./2024.**

Poštovani roditelji/skrbnici,

u prvi razred u školskoj godini 2023./2024. upisuju se djeca koja do 1. travnja 2023. imaju navršenih šest godina. Iznimno, na zahtjev roditelja/skrbnika i prijedlog Stručnog povjerenstva Škole, u prvi razred s može upisati i dijete koje do kraja tekuće godine navršava šest godina života (prijevremeni upis). Za više informacija molimo pročitati obavijest Upravnog odjela za odgoj i obrazovanje Zagrebačke županije u prilogu.

Pregled prije upisa u prvi razred osnovne škole sastoji se od dva dijela: u matičnoj školi (**prema upisnom području\***) i u školskoj ambulanti (zdravstveni sistematski), a dobiveni termini ne ovise jedan o drugome. Obavijesti o pregledu djeteta kod školske liječnice nalaze se na službenim stranicama Zavoda za javno zdravstvo Zagrebačke županije

[zzjz-zz.hr](https://www.zzjz-zz.hr/) i aplikaciji [kvacica.hr.](https://kvacica.hr/)

**Utvrđivanje psihofizičkog stanja djeteta za upis u prvi razred u Osnovnoj školi Josipa Zorića obavljat će se u razdoblju od 03. travnja do 14. travnja 2023. godine, u terminima od 30 minuta po djetetu, prema sljedećem rasporedu:**

|  |  |
| --- | --- |
| 03.04.2023. – 07.03.2023. | ponedjeljak, utorak, srijeda: od 13.00 do 18.30 sati  četvrtak, petak: od 8.30 do 13.30 sati |
| 11.04.2023. – 14.03.2023. | svi dani od 8.30 do 13.30 sati |

Molimo roditelje/skrbnike da se **telefonski jave stručnim suradnicama škole kako bi dobili termin za testiranje djeteta** na broj telefona **01/2753 604** (nakon javljanja govornog automata birajte 2 - pedagog/socijalni pedagog ili 3 - psiholog) **– molimo zvati u vremenu od 11:00 do 16:00 sati.**

Na testiranje je potrebno **s djetetom doći u termin** koji ste dobili od stručnih suradnica te donijeti **OIB djeteta, potvrdu o prebivalištu, rodni list i relevantnu dokumentaciju stručnjaka** (psiholog, logoped, edukacijski rehabilitator, radni terapeut, mišljenje vrtića i sl.), ukoliko postoji za dijete.

Molimo vas da do dana pregleda za upis donesete odluku o pohađanju **izbornih predmeta** (informatika, rimokatolički vjeronauk) kako biste mogli popuniti upitnik za roditelje. Izborni predmeti koje odaberete postaju obavezni za tu školsku godinu.

Utvrđivanje psihofizičkog stanja djeteta za upis u osnovnu školu roditelj/skrbnik **dužan je obaviti u onoj osnovnoj školi kojoj dijete pripada prema adresi prebivališta** odnosno prijavljenog boravišta u skladu s upisnim područjima osnovnih škola. **Molimo da u niže navedenom popisu ulica provjerite pripada li Vaše dijete upisnom području naše škole.**

**\*UPISNO PODRUČJE OSNOVNE ŠKOLE JOSIPA ZORIĆA OBUHVAĆA:**

* ulice istočno od linije Sajmišna – Hrvatskih branitelja – A. Kažotića – Kolodvorska – Osječka – Vrhovec – Vincelerska – Herendićeva i naselje Prozorje (**navedene ulice pripadaju upisnom području OŠ Ivan Benković**)
* naselja Kozinščak, Puhovo, Velika Ostrna, Mala Ostrna, Leprovica
* dio naselja Lukarišće, zapadno od Lukarske: Bjelovarska, Plava, Lukarska, Ninska, Zrinska, Ivana pl. Zajca, A. Augustinčića, A. Šenoe, I. Meštrovića, A.T. Mimare, Bertovica, Jezerska, Šašec
* ulice na užem području Dugog Sela: Hrvatskih branitelja, Oborovska, Gorička, Laznice, 30. svibnja, Josipa Zorića, Vatrogasna, A. Mihanovića, D. Domjanića, M. J. Zagorke, S. Kolara, M. Marulića, Perivoj I.B. Mažuranić, J. Dalmatinca, A. Kačića, Nazorova, Šaškovečka, Matoševa, Držićeva, Berislavićeva, Birtov klanac, Kovačićeva, Iločka, T. Ujevića, V. Majera, Starjak, Starčevićeva, Dubravkin put, Dubrava, Kiselica, Bencek, Podravska, Lug, Vrbovečka, Žumberački put, Izabele, Rožarija, Grgošićeva, Lucen
* Martinska ulica do broja 83 (neparni brojevi) te do broja 100 (parni brojevi)

U slučaju da roditelj želi upisati dijete u osnovnu školu kojoj dijete ne pripada prema upisnom području, roditelj obavlja utvrđivanje psihofizičkog stanja djeteta u školi kojoj dijete pripada prema adresi prebivališta/prijavljenog boravišta, a potom treba podnijeti **zamolbu za upis u školu izvan upisnog područja** te priložiti *Mišljenje o utvrđenom psihofizičkom stanju djeteta za upis u 1. razred osnovne škole* (Obrazac 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava).